KLASA: 400-06/25-02/01

URBROJ: 2170-137-06-25-5

U Rijeci, 10. ožujka 2025.

**SVEUČILIŠTE U RIJECI**

**Trg braće Mažuranića 10**

**51000 Rijeka**

**OIB: 64218323816**

**RKP: 02444**

**OBRAZLOŽENJE POSEBNOG DIJELA IZVRŠENJA FINANCIJSKOG PLANA ZA 2024. GODINU**

1. **UVOD - Sažetak djelokruga rada**

Sveučilište u Rijeci osnovano je 1973. godine kao okrupnjivanje visokoobrazovnih institucija u zapadnoj Hrvatskoj čiji korijeni sežu u 17. stoljeće kada je osnovana Jezuitska gimnazija u Rijeci. Od osnivanja Sveučilište je prolazilo niz transformacija koje su uglavnom bile posljedica promjena nacionalne visokoobrazovne politike i promjena na Sveučilištu u Zagrebu.

Sveučilište integrira funkcije svojih sastavnica te osigurava njihovo jedinstveno i usklađeno djelovanje, ponajprije u djelovanju i komunikaciji prema resornom ministarstvu. Sveučilište donosi strateške i razvojne odluke o akademskim pitanjima i o profiliranju znanstvenih istraživanja, o financijskom poslovanju, o investicijama i razvojnim planovima te o nastupu prema vanjskim partnerima u znanstvenim djelatnostima i visokom obrazovanju. Sveučilište osigurava unutarnju i vanjsku mobilnost studenata i nastavnika, racionalno korištenje ljudskih i materijalnih resursa, razvoj multidisciplinarnih studija te nadzor i stalni rast kvalitete i međunarodne kompetitivnosti nastavnog, umjetničkog i stručnog rada.

Sveučilište kao proračunski korisnik, odnosno pravna osoba predstavlja Rektorat Sveučilišta, te pet sastavnice, Fakultet za fiziku, Fakultet informatike i digitalnih tehnologija, Fakultet za matematiku, Fakultet biotehnologije i razvoja lijekova i Fakultet dentalne medicine). Također Sveučilište objedinjuje, odnosno integrira većinu stručnih službi sastavnica koje se nalaze na Kampusu na Trsatu.

1. **OBRAZLOŽENJE PROGRAMA**

**A621002 - REDOVNA DJELATNOST SVEUČILIŠTA U RIJECI**

Zakonske i druge pravne osnove

* Zakon o visokom obrazovanju i znanstvenoj djelatnosti
* Uredba o nazivima radnih mjesta i koeficijentima složenosti poslova u javnim službama
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje

|  |  |  |  |
| --- | --- | --- | --- |
|  | Izvorni plan / rebalans 2024. | Izvršenje 2024. | Indeks |
| A621002 | 11.032.948,00 | 11.014.577,05 | 99,83 |

Aktivnost A621002 - redovna djelatnost Sveučilišta u Rijeci provodi se svake godine. U okviru ove aktivnosti isplaćuju se plaće, ostala materijalna prava svih zaposlenika koji primaju plaću iz DP, naknada za nezapošljavanje osoba sa invaliditetom te sredstva za studentske programe koje financira Ministarstvo znanosti, obrazovanja i mladih. Izvršenje je u okviru planiranih sredstava. Navedena aktivnost provodi se direktno iz sredstva državne riznice t kod njenog izvršenja teško može doći do odstupanja budući limite daje MZOM, a koje provodi i same isplate.

**A621038 - PROGRAMI VJEŽBAONICA VISOKIH UČILIŠTA**

Zakonske i druge pravne osnove

* Zakon o visokom obrazovanju i znanstvenoj djelatnosti
* Zakon o osiguranju kvalitete u znanosti i visokom obrazovanju
* Izvedbeni nastavni planovi i programi

|  |  |  |  |
| --- | --- | --- | --- |
|  | Izvorni plan / rebalans 2024. | Izvršenje 2024. | Indeks |
| A621038 | 5.586,00 | 7.060,68 | 126,40 |

Ova aktivnost provodi se svake godine. Odnosi se na financiranje mentora, a uplatitelj sredstava je Ministarstvo znanosti, obrazovanja i mladih. Do razlike između izvršenja i plana dolazi zbog razlike u dostavljenim limitima od strane MZOM i stvarnih isplata. Do ovih odstupanja može i doći zbog dinamike isplate prema samim mentorima koja se nekada isplaćuju u drugoj kalendarskoj godini (ako se radi o kraju godine).

**A621181 - PRAVOMOĆNE SUDSKE PRESUDE**

Zakonske i druge pravne osnove

* Uredba o nazivima radnih mjesta i koeficijentima složenosti poslova u javnim službama
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje

|  |  |  |  |
| --- | --- | --- | --- |
|  | Izvorni plan / rebalans 2024. | Izvršenje 2024. | Indeks |
| A621181 | 0 | 365,00 |  |

Aktivnost A621181 - Pravomoćne sudske presude realizira se temeljem sudskih odluka koje Sveučilište zaprimi.

Navedeni troškovi odnose se na isplatu razlike plaće temeljem pravomoćnih sudskih presuda za razdoblje prosinac 2015. - siječanj 2017. godine. Tijekom 2024. godine plaćen je samo iznos za troškove sudskih postupaka.

Navedena aktivnost nije se nalazila u planu budući da limit određuje MZOM koji ovu aktivnost nije planirao za Sveučilište u Rijeci.

**A621183 - STIPENDIJE I ŠKOLARINE ZA DOKTORSKI STUDIJ**

Zakonske i druge pravne osnove

* Zakon o visokom obrazovanju i znanstvenoj djelatnosti
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje

|  |  |  |  |
| --- | --- | --- | --- |
|  | Izvorni plan / rebalans 2024. | Izvršenje 2024. | Indeks |
| A621183 | 1.766,00 | 2.067,66 | 117,08 |

Ova aktivnost provodi se svake godine, ali izvršenje i planiranje ovisi o zahtjevima za refundacijom troškova koji djelatnici podnose nakon završetka doktorskog studija. Planirani iznos definiran je limitom MZOM-a.

**A622122 - PROGRAMSKO FINANCIRANJE JAVNIH UČILIŠTA**

Zakonske i druge pravne osnove:

* Zakon o visokom obrazovanju i znanstvenoj djelatnosti
* Zakon o osiguravanje kvalitete u znanosti i visokom obrazovanju
* Ugovor o programskom financiranju Sveučilišta u Rijeci
* Odluke o financiranju javnih visokih učilišta u Republici Hrvatskoj u akademskim godinama 2323./2024. i 2024./2025.
* Strategija Sveučilišta u Rijeci 2021. – 2025.

|  |  |  |  |
| --- | --- | --- | --- |
|  | Izvorni plan / rebalans 2024. | Izvršenje 2024. | Indeks |
| A622122 | 1.666.139,00 | 4.242.733,22 | 254,64 |

Aktivnost A622122 - Programsko financiranje javnih učilišta provodi se svake godine. Za razdoblje 2018./19. – 2021./22. Sveučilište i Ministarstvo potpisali su Ugovor o programskom financiranju, a za 2022./23., 2023./24. i 2024./25. financiranje se vrši temeljem Odluka MZOM-a.

Izračun financijskog plana rađen je temeljem dostavljenih limita od strane Ministarstva znanosti, obrazovanja i mladih te raspodjele limita Sveučilišta u Rijeci po sastavnicama.

Putem ove aktivnosti financira se:

* Pokriće materijalnih troškova Rektorata i podružnica
* Pokriće tekućeg održavanja Rektorata i podružnica, te nabava dijela dugotrajne imovine
* Stipendije za izvrsnost Sveučilišta u Rijeci
* Znanstvene potpore Sveučilišta u Rijeci
* Umjetnički projekti Sveučilišta u Rijeci
* Razne potpore i projekti znanstvenog i umjetničkog karaktera Sveučilišta u Rijeci

Izvršenje ove aktivnosti dosta odstupa od planiranja. Do velikog odstupanja došlo je iz razloga što je MZOM dostavio limit koji nije dovoljan za potrebe našeg izvršenja, a Sveučilište se prilikom donošenja rebalans striktno držalo zadanih limita od strane MZOM-a. Do ovoga je došlo budući je MZOM ove godine prvi puta prilikom izrade rebalansa državnog proračuna zatražilo podatke od svojih korisnika. Ministarstvo je podatke zatražilo u kolovozu 2024., a limite je dostavilo u prosincu 2024. te podatke za ovu aktivnost nije mijenjalo u odnosu na izvorni plan iako je Sveučilište tražilo potrebno povećanje planiranih iznosa. Prilikom izrade rebalansa uvažili smo iznose koji su usvojeni u Državnom proračunu iako smo već pri donošenju rebalansa znali da naše izvršenje značajno premašuje rebalansom planirane odobrene iznose. Za sva navedena izvršena sredstva Sveučilište u Rijeci imalo je osigurana sredstva koja u rebalansu nisu prikazana iz navedenih razloga.

**A679072 - EU PROJEKTI SVEUČILIŠTA U RIJECI (IZ EVIDENCIJSKIH PRIHODA)**

Zakonske i druge pravne osnove:

- Zakon o visokom obrazovanju i znanstvenoj djelatnosti

- Zakon o osiguravanje kvalitete u znanosti i visokom obrazovanju

- Ugovori o financiranju EU projekata

|  |  |  |  |
| --- | --- | --- | --- |
|  | Izvorni plan / rebalans 2024. | Izvršenje 2024. | Indeks |
| A679072 | 3.572.406,00 | 3.541.309,59 | 99,13 |

Aktivnost A679072 obuhvaća EU projekte Sveučilišta koji su financirani iz EU sredstava. U ovoj aktivnosti planirana su sredstva iz izvora pomoći EU (51), ostale pomoći (52) i donacije (61).

Realizacija ove aktivnosti ovisi o dinamici projektnog financiranja.

**A679089 - REDOVNA DJELATNOST SVEUČILIŠTA U RIJECI (IZ EVIDENCIJSKIH PRIHODA)**

Zakonske i druge pravne osnove:

* Zakon o visokom obrazovanju i znanstvenoj djelatnosti
* Zakon o osiguravanje kvalitete u znanosti i visokom obrazovanju
* Pravilnik o stjecanju i raspodjeli prihoda od vlastite djelatnosti Sveučilišta u Rijeci
* Strategija Sveučilišta u Rijeci 2021. – 2025.

|  |  |  |  |
| --- | --- | --- | --- |
|  | Izvorni plan / rebalans 2024. | Izvršenje 2024. | Indeks |
| A679089 | 4.720.146,00 | 5.119.612,77 | 108,46 |

Redovna djelatnost Sveučilišta u Rijeci (iz evidencijskih prihoda), uz financiranje iz programskog ugovora, obuhvaća najveći dio poslovanja Sveučilišta u Rijeci. Pritom valja uzeti u obzir da aktivnost A 621002 obuhvaća plaće koje se ostvaruju preko državne riznice, te se njihova isplata ne provodi preko računa Sveučilišta. Aktivnost se provodi svake godine te se u 2023. godini iz ove aktivnost financiralo:

* Projekti financirani od strane Hrvatske zaklade za znanost,
* Pokriće materijalnih troškova Rektorata i podružnica,
* Pokriće tekućeg održavanja Rektorata i podružnica, te nabava dijela dugotrajne imovine,
* Programi cjeloživotnog obrazovanja i
* Ostale nespomenute aktivnosti.

Do odstupanja kod ove aktivnosti došlo je najviše kod izvora 4.3. zbog dinamike ulaganja u imovinu na kampusu. Iako je došlo do razlike od planiranog i izvršenog iznosa sva utrošena sredstva su osigurana.

**A679110 - POTPORA UMJETNIČKIM STUDIJIMA**

Zakonske i druge pravne osnove:

* Zakon o visokom obrazovanju i znanstvenoj djelatnosti
* Zakon o osiguravanje kvalitete u znanosti i visokom obrazovanju
* Strategija Sveučilišta u Rijeci 2021. – 2025.

|  |  |  |  |
| --- | --- | --- | --- |
|  | Izvorni plan / rebalans 2024. | Izvršenje 2024. | Indeks |
| A679110 | 293.386,00 | 73.371,43 | 25,01 |

Sredstva ove aktivnosti najvećim su dijelom predviđena za Akademiju primijenjenih umjetnosti u Rijeci i manjim dijelom za strateške aktivnosti Sveučilišta u umjetnosti. Sredstva koja se dodijele Akademiji u istoj godini kada su i primljena izvršenjem se prate na Akademiji (na Sveučilištu se knjiži obveza).

**K621061 - ODRŽAVANJE OBJEKATA VISOKOOBRAZOVNIH USTANOVA**

Zakonske i druge pravne osnove:

* Zakon o visokom obrazovanju i znanstvenoj djelatnosti
* Zakon o osiguravanje kvalitete u znanosti i visokom obrazovanju
* Strategija Sveučilišta u Rijeci 2021. – 2025.

|  |  |  |  |
| --- | --- | --- | --- |
|  | Izvorni plan / rebalans 2024. | Izvršenje 2024. | Indeks |
| K621061 |  | 105.821,76 | 98,61 |

Iz ove aktivnosti financiran je dio nabave dugotrajne imovine i tekućeg i investicijskog održavanja Sveučilišta u Rijeci.

**K679129 - STVARANJE OKVIRA ZA PRIVLAČENJE STUDENATA I ISTRAŽIVAČA NA STEM I ICT PODRUČJIMA - NPOO (C3.2.R2)**

Zakonske i druge pravne osnove:

* Zakon o visokom obrazovanju i znanstvenoj djelatnosti
* Zakon o osiguravanje kvalitete u znanosti i visokom obrazovanju
* Ugovori o financiranju EU projekata
* Strategija Sveučilišta u Rijeci 2021. – 2025.

|  |  |  |  |
| --- | --- | --- | --- |
|  | Izvorni plan / rebalans 2024. | Izvršenje 2024. | Indeks |
| K679129 | 0 | 16.855,55 |  |

Iz ove aktivnosti financirani se EU projekt Fakulteta za fiziku. Projekt nije planiran budući u trenutku izrade plana nije bilo moguće planiranje zbog ograničenja Ministarstva.

REKTORICA

Prof. dr. sc. Snježana Prijić - Samaržija